مغلپورہ

مغلپورہ لاہور، پاکستان کا ایک مشہور علاقہ ہے۔ مغلپورہ واہگہ سے انیس کلومیٹر کی دوری پر واقع ہے۔ مغلپورہ کا نام مغل حکمرانوں کی وجہ سے پڑا۔ يہاں لاہور کی دوسری بڑی موٹرسائیکل مارکیٹ موجود ہے۔ پاکستان کی سب سے بڑی ریلوے ورکشاپ بھی مغلپورہ میں واقع ہے۔

محل وقوع  
مغلپورہ لاہور کے مشرقی حصے میں واقع ہے، جنوب میں لاہور کینٹ، شمال میں باغبانپورہ، مغرب میں دھرم پورہ اور مشرق میں ہربنس پورہ کے ساتھ لاہور نہر واقع ہے۔

اہم مقامات

لاہور خشک بندرگاہ 
لاہور خشک بندرگاہ پاکستان میں قائم ہونے والی پہلی خشک بندرگاہ ہے۔ یہ بندرگاہ 1973ء سے پاکستان ریلوے کے زیر انتظام ہے۔

پاسکو گودام 
اس علاقے میں پاسکو کے غلہ رکھنے کے گودام ہیں۔

مغلپورہ ریلوے سٹیشن 
واہگہ کی سرحد کے بعد بھارت سے پاکستان داخل ہونے کے بعد پہلا ریلوے سٹیشن ہے۔

مغلپورہ ریلوے کارخانہ 
مغلپورہ ریلوے ورکشاپ پاکستان کی سب سے بڑی ورکشاپ ہے۔ یہ پاکستان کی سب سے پرانی ورکشاپ ہے۔

شالامار باغ 
شالامار باغ یا شالیمار باغ مغل بادشاہ شاہ جہاں کا بنایا ہوا ایک فارسی باغ ہے، جو 1641ء کے آس پاس تعمیر ہوا۔

حوالہ جات 

اندرون لاہور
ضلع لاہور کے آباد مقامات
گلبرگ، لاہور
لاہور کے ٹاؤن